ΓΡΑΠΤΗ ΕΡΩΤΗΣΗ E-3338/02

υποβολή: Kathleen Van Brempt (PSE) προς την Επιτροπή

(26 Νοεμβρίου 2002)

Θέμα: Απατηλή εντύπωση σχετικά με την αξία του χρήματος

Στις Κάτω Χώρες, ο αριθμός των διαδικασιών για την απόσβεση χρεών έχει αυξηθεί κατά 7 % αφότου καθιερώθηκε το ευρώ. Τούτο δε οφείλεται κυρίως στην αύξηση των τιμών, αλλά σε απατηλή εντύπωση όσον αφορά την αξία του χρήματος. Οι καταναλωτές έχουν χάσει κάθε σημείο αναφοράς. Κατά τη διάρκεια του έτους αυτού δεν αγόρασαν μόνο περισσότερα είδη, αλλά και τα πιο ακριβά μοντέλα. Καθίσταται σαφές ότι για ένα μεγάλο αριθμό ατόμων, είναι δύσκολο ναπολογίσουν εάν η εκφραζόμενη σε ευρώ τιμή είναιψηλή ή χαμηλή όσον αφορά τη συγκεκριμένη αγορά.

Έχει λάβει γνώση η Επιτροπή του αυξανόμενου αριθμού διαδικασιών για την απόσβεση χρεών εντός της Ευρωπαϊκής Ένωσης·

Εάν ναι, διαθέτει η Επιτροπή συγκεκριμένα στοιχεία·

Εάν ναι, σε τι οφείλεται κατά την άποψη της Επιτροπής η εν λόγω αύξηση·

Ποια πιστεύει η Επιτροπή ότι είναι η αναλογία των λανθασμένων ιδεών σε συνάρτηση με τον συνεχώς αυξανόμενο αριθμό διαδικασιών·

Έχονταςπόψη ότι πολλοί ευρωπαίοι καταναλωτές αντιμετωπίζουν δυσχέρειες όσον αφορά τη χρήση του ευρώ, είναι διατεθειμένη η Επιτροπή να λάβει τα μέτρα που θα επέτρεπαν στους καταναλωτές να εξοικειωθούν καλύτερα με το ευρώ· Εάν ναι, μπορεί να αναφέρει η Επιτροπή τις σημαντικότερες πρωτοβουλίες στον τομέα αυτό·

Απάντηση του κ. Byrne εξ ονόματος της Επιτροπής

(3 Φεβρουαρίου 2003)

To γενικότερο ζήτημα τηςπερχρέωσης των ευρωπαϊκών νοικοκυριών πρέπει να διαχωρίζεται από το ειδικότερο ζήτημα τυχόνπερχρέωσης που μπορεί να συνδέεται με την εισαγωγή του ευρώ λόγω απατηλής εντύπωσης για την αξία του χρήματος.

Σε ό,τι αφορά το γενικότερο ζήτημα τηςπερχρέωσης, η Επιτροπή αποφάσισε το 2001 τη διεξαγωγή μιας στατιστικής μελέτης που πραγματοποίησε η εταιρεία έρευνας της κοινής γνώμης (Opinion Research Corporation Orc Macro) και είναι διαθέσιμη στο Διαδίκτυο(1).

Για το ειδικότερο ζήτημα της απατηλής εντύπωσης για την αξία του χρήματος, η Επιτροπή δεν έχει στοιχεία που να δείχνουν ότι η εισαγωγή του ευρώ δημιούργησε τέτοια προβλήματα γενικά.

Ωστόσο, σε ορισμένες χώρες, οι δυσκολίες που είχε ο κόσμος να προσαρμοστεί στην αξία του ευρώ μπορεί να προκάλεσαν κάποια σύγχυση ως προς τις τιμές, ιδίως στις περιπτώσεις εκείνες που το επίπεδο της μετατροπής ενδέχετο να οδηγήσει τους καταναλωτές σε εσφαλμένες ερμηνείες. Στις Κάτω Χώρες το Εθνικό Ίδρυμα Πληροφοριών για τον Προϋπολογισμό (NIBUD) διεξήγε έρευνα από την οποία διαπιστώθηκε ότι το 8 % των νοικοκυριών (δηλ. περίπου 185 000 άτομα) είναιπερχρεωμένα ή θα περιέλθουν στην κατάσταση αυτή σύντομα λόγω απατηλής εντύπωσης για την αξία του χρήματος. Σύμφωνα με την έρευνα, τα άτομα αυτά δεν είχαν λάβειπόψη τη διαφορά της αξίας του ευρώ και του ολλανδικού φιορινιού (περίπου 1: 2). Εάν κατά την πραγματοποίηση δαπανών δεν δοθεί προσοχή σε αυτό, δηλαδή εκτιμάται εσφαλμένα ότιπάρχει κατά προσέγγιση ισοτιμία 1:1 μεταξύ εθνικού νομίσματος και ευρώ, τότε προφανώς μπορεί να δημιουργηθούν προβλήματα. Τη μελέτη NIBUD με τίτλο Financile problemen door de invoering van de Euro (Οικονομικά προβλήματα από την εισαγωγή του ευρώ) μπορεί κάθε ενδιαφερόμενος να συμβουλευτεί στον εξής ιστοχώρο: www.nibud.nl.

Η Επιτροπή παρακολουθεί το ζήτημα και, προς το παρόν, είναι δύσκολο να γίνουν σοβαρές προβλέψεις για τις μελλοντικές εξελίξεις. Η Επιτροπή δεν γνωρίζει άλλες μελέτες παρόμοιες με αυτήν του NIBUD για άλλες χώρες εκτός των Κάτω Χωρών. Ωστόσο, στην πρόσφατη ανακοίνωση της Επιτροπής Η εισαγωγή των χαρτονομισμάτων και κερμάτων ευρώ: ένας χρόνος μετά, της 19ης Δεκεμβρίου 2002(2), αναφέρεται το ζήτημα της σύγχυσης όσον αφορά τις τιμές λόγω του συντελεστή μετατροπής και το γενικότερο ζήτημα των υπολογισμών σε ευρώ (βλ. σημεία 4.2 και 4.3).

Επιπλέον σε συνέχεια της προαναφερθείσας ανακοίνωσης και για να βοηθήσει τους καταναλωτές να μάθουν να σκέφτονται σε ευρώ, ο τομέας του λιανικού εμπορίου θα εξακολουθήσει τη διπλή αναγραφή των τιμών έως και την 30 Ιουνίου 2003 το αργότερο, πληροφορώντας τους πελάτες αρκετά πριν από την αλλαγή αυτή.

Η εισαγωγή των χαρτονομισμάτων και των κερμάτων ευρώ είχε στην πράξη γενική επιτυχία. Ελήφθησαν δε τα κατάλληλα μέτρα για να μπορέσουν οι καταναλωτές να εξοικειωθούν με το ευρώ κατά την περίοδο πριν από την καθιέρωση του ευρώ το 2002 και τα μέτρα αυτά ήταν πολύ επιτυχή.

(1) http://europa.eu.int/comm/consumers/policy/developments/fina_serv/fina_serv06_en.pdf.

(2) COM(2002)747 τελικό της of 19.12.2002.